**GENERALFORSAMLING V. BORGERFORENINGEN I LYNGÅ D. 8/10 2020**

**Tilstede:**

Elsebeth Jørgensen, Søren Tousgaard, Tina Andersen, Jørgen Andersen, Bjørn Anthonsen, Ninna Anthonsen, Henny Mikkelsen, Jette Jensen, Jan Nielsen, Kasper Søegaard Sørensen, Jan Sørensen, Inge Klausen, Jesper Kring, Ruth Kring, Anne Kaas Martiny, Thomas Berg, Tove Skipper,

John Jeppesen, Inge Søegaard Sørensen.

Dirigent: Søren Tousgaard.

Referent: Inge Søegaard Sørensen.

1. Valg af dirigent og referent.
2. Formandens beretning om det forløbne år.
3. Fremlæggelse af det reviderede regnskab til godkendelse.
4. Valg af medlemmer til bestyrelsen.

Formand John Jeppesen – på valg, modtager genvalg

Kasserer Tove Skipper – på valg, modtager genvalg

Næstformand Inge Søegaard Sørensen – ikke på valg

Bestyrelsesmedlem Thomas Berg – ikke på valg

Bestyrelsesmedlem Pernille Kramer – ikke på valg – er dog udtrådt af bestyrelsen

Suppleanter Jan Nielsen og Ole Koue Christensen - ikke på valg i år

1. Valg af revisor.
2. Behandling af indkomne forslag samt nedsættelse af udvalg.
* Fartdæmpning på Lyngåvej og Hammelvej.
* Gadekær i Lyngå.
* Fastlæggelse af kontingent.
1. Evt.

**Ad 1.**

Søren vælges som dirigent og Inge som referent.

**Ad 2.**

John Jeppesen beretter fra 2019 og fra det coronaramte 2020, hvor vi har haft adskillige aflysninger.

Af arrangementer og tiltag skal nævnes Peder Mørups vandring og fortælling om modstandsbevægelsen i Lyngå. Arbejdsdagen ved Juliastenen – hvorefter menighedsrådet har overtaget pasningen af området. Arrangementet ”kun for kvinder” i Ninnas og Bjørns hønsehus. Indkøb af flagstang og lysjuletræ. Mødet med Vitten Borgerforening mhp fremtidig samarbejde. Fastelavnsfesten ved konfirmandstuen. Byvandring v. Ninna Anthonsen og Herluf Nydam. Affaldsindsamlingen.

-Vi afventer stadig orientering fra kommunen og Wefri vedr. evt. placering af kyllingefarm.

-Vores nye administrator af Lyngåsiden på Facebook er Niels Peter Tang.

-Nyt projekt i foråret 2021: Trappen på kirkestien på vej ned i skoven renoveres. Thomas Berg er formand på dette og indkalder til arbejdsdage.

Selve skovstien er tilvokset. Jan Sørensen vil sørge for at få den ryddet.

-Gadekær i Lyngå: Herluf Nydam har trukket forslaget tilbage.

-Kontingentsatsen er uændret:

Husstand: 200,- (enlig 100,-)

Pensionist (65 år) 150,- (enlig 75,-)

**Ad 3.**

Kasserer Tove Skipper fremlægger regnskabet.

Jette Jensen spørger ind til problematikken vedr. at få Lyngåborgerne til at betale eller huske at betale kontingent: Opkrævning pr. mobilpay vil blive dyr – ca. 6000,-. Borgerforeningen arbejder videre med hvilke muligheder der er – udover at gå rundt og stemme dørklokker.

Jette spørger ind til gavebeløbet: Beløbet på ca 900,- dækker gave til nytilflyttere samt til afgåede bestyrelsesmedlemmer.

Regnskabet godkendes.

**Ad 4**.

Vi byder Ruth Davis Kring velkommen som nyt bestyrelsesmedlem. Vi glæder os til samarbejdet.

Den ny bestyrelse er konstitueret således:

Formand John Jeppesen

Kasserer Tove Skipper

Næstformand Inge Søegaard Sørensen

Bestyrelsesmedlem Thomas Berg

Bestyrelsesmedlem Ruth Davis Kring

Suppleanter Jan Nielsen og Ole Koue Christensen

**Ad 5.**

Tina Andersen og Nethe Hjorth fortsætter som revisorer.

**Ad 6.**

Vedr. fartdæmpning på Lyngåvej og Hammelvej.

Kommunen har foretaget hastighedsmålinger på både Hammelvej og Lyngåvej ved kirken. Disse lægges op på Lyngaaby.dk

Hammelvej: Her forslår kommunen, at der laves vejbump + belysning af disse. Pris: ca. 250.000,-.

Lyngåvej: Hastighedsmålingerne viser at få kører alt for hurtigt og 248 ud af de 5000 målinger kører over 60 km/t. At det er generende for beboerne tilkendegiver både Thomas Berg og Kasper Søegaard Sørensen, Lyngåvej. Spm. fra Kasper S.: Har Frode Laursens lastbiler lov til at køre igennem Lyngå?

 Iflg. Tina Andersen må chaufførerne ikke køre igennem byen – og vi kan blot ringe til FL.

I krydset Lyngå/Vitten er der dårlige oversigtsforhold grundet en høj og bred hæk. Forslag om at man tager kontakt til kommunen endnu engang. Evt opsætning af et gadespejl.

**Generalforsamlingen anbefaler, at vi arbejder videre med:**

-Løsninger på Lyngåvej i form af chikaner til dæmpning af farten i begge ender af Lyngåvej.

-Byskiltet som står når vi kommer til Lyngå fra Hadsten anbefales flyttet mod Hadsten.

-Farlige situationer ved cykelhandleren i retning mod Volstrup - evt. løses med hajtænder.

-Fodgængerstriber + skiltning på Hammelvej af hensyn til skoleelever der skal krydse vejen for at tage skolebussen.

**Udvalg:**

**Advent- og fastelavnsfest:** Anne Marie Kiilerich. OBS: Nye medlemmer skal findes.

**Juletræ/lystræ på torvet:** Jan Nielsen, John Jeppesen, Tommy Jensen, Thomas Berg.

**Landsbyrådet:** Jette Jensen. OBS: Vi får kun de årlige 10.000,- hvis de er øremærket et projekt. I indeværende år går de til flagstang og juletræsbelysning. I 2021 øremærkes de anlæg af kirketrappen.

**Byforskønnelsesudvalget:** Henny Mikkelsen, Tove Skipper, Jette Jensen, Ninna Anthonsen, Lars Bo Blak. OBS: Evt. anden beplantning på Trekanten ved Hammelvej og på Torvet. Forslag fra Ruth Davis Kring: Så vilde blomster som et led i biodiversiteten.

**Ansvar for drift af hjertestarter:** Kasper Søegaard Sørensen

**Ansvar for A-tavle:** Inge Søegaard Sørensen

**Udlejning af borde og stole:** Thomas Berg. NYT: 4 højborde er indkøbt.

**Ansvar for hjemmeside og ”Nyt fra Lyngå” til kirkebladet:** Tove Skipper

**Ansvar for flagalle:** Bjørn Anthonsen. OBS: Vi skal have fundet et nyt sted til opbevaring af flagstænger incl. vogn.

**Ad 7.**

Evt:

Tak for alles indsats.

 Ref. Inge Søegaard Sørensen.